ИщхьэкIэ къащыдоIэпыкъу
«Спартак» республикэ стадионыр къэгъэщIэрэщIэжыным теухуа лэжьыгъэхэм сом мелуан 60 трагъэкIуэдэнущ, абы щыгъуэми сом мелуан 50-р федеральнэ бюджетым къыхэкIынущ.
РСО-Аланием и Правительствэм и УнафэщI Тускаев Таймураз и псалъэхэм ятепщIыхьмэ, зэпеуапIэр дахэ дыдэ хъунущ.
— Республикэм топ джэгупIэхэр щегъэфIэкIуэн хуейщ. Абы къыхэкIыу дэ дыхыхьащ Урысейм СпортымкIэ и министерствэм къызэригъэпэща федеральнэ программэхэм. ГубгъуэщIэхэр Владикавказ и мызакъуэу къуажэбгъухэми щыухуэн хуейщ, — къыхигъэщхьэхукIащ къулыкъущIэм.
«Спартак-Владикавказ» футбол клубым и Iэтащхьэ Секинаев Юрий зэрыжиIамкIэ, етIуанэ дивизионым и «Ипщэ» зонэм щыджэгу республикэ командэм щIыналъэм и къалащхьэм щригъэкIуэкI зэIущIэхэм цIыху куэд йокIуалIэ. Мы гъэм ахэр нэхъыбэ хъуну щогугъ.
СТРЕЛЬЦОВ Андрей.
«Российская газета»
